Ons is trots op jou…. Ons is waarlik trots…. Ons wil hê dat JY dit weet.
Ons is trots op jou dat jy die besluit geneem het om tyd in God se Woord deur te bring…. om dit elke dag te lees en toe te pas op JOU lewe…. die pragtige lewe wat God vir JOU gegee het.
Met elke sessie verskaf ons 'n studiegids wat ooreenstem met die verse wat ons lees. Hierdie studiegids help jou om interaksie te hê met God se Woord. Dit help jou om te leer hoe om dieper te delf…. om tydsaam te oordenk wat God regtig vir jou sê op daardie dag.
Voordat ons begin, wil ons graag vir jou verduidelik wat die S.O.A.P metode is, en HOEKOM jy dit moet gebruik tydens jou stiltetyd.
Hoekom moet ek die S.O.A.P. metode gebruik?
'n Mens kan teksverse net lees, maar wanneer jy jou tyd neem om dit REGTIG te lees, om interaksie te hê met die Woord, dan staan woorde skielik uit. Die SOAP metode maak dit vir jou moontlik om dieper te delf in die verse en meer te sien as wanneer jy net eenvoudig die verse lees en dan aangaan. Ek wil jou aanmoedig om jou tyd te gebruik om die daaglikse verse te S.O.A.P. en vir jouself te sien hoeveel meer jy sal kry uit jou daaglikse stiltetyd…. jy sal verbaas wees.
Om God se Woord op hierdie manier te bestudeer kan so lank of so kort wees as wat jy tyd beskikbaar het. Sommige dae kan dit net 10 of 15 minute neem, ander dae langer.
Hoe S.O.A.P. ek?
Hier is Angela (Love God Greatly) se persoonlike voorbeeld….
S– Hierdie geloof en liefde is gegrond op die hoop wat vir julle in die hemel bewaar word en waarvan julle reeds gehoor het toe die waarheid, die evangelie, aan julle verkondig is. Die evangelie het julle bereik, en net soos dit in die hele wêreld vrug voortbring en verder versprei, gebeur dit ook by julle van die dag af dat julle van God se genade gehoor het en dit leer ken het soos dit werklik is. Julle is daarin onderrig deur Epafras, ons geliefde medewerker en 'n getroue dienaar van Christus in julle belang. Dit is ook hy wat ons vertel het van die liefde wat deur die Gees in julle gewek is.
O– (Baie kere maak ek net kort opsommings van my observasies…… dit wat ek met die eerste oogopslag waarneem wanneer ek na die verse kyk)
Wanneer jy geloof en liefde kombineer, kry jy hoop.
Ons moet onthou dat ons hoop in die hemel is…. dit wag op ons.
Die evangelie is die woord van waarheid.
Die evangelie dra vrugte en groei van die eerste dag tot die laaste.
Dit neem net een persoon om 'n hele gemeenskap te verander…. Epafras.
A– Iets wat vir my vandag uitgestaan het was hoe God een man, Epafras gebruik het om 'n hele gemeenskap te verander!!! Ek was daaraan herinner dat ons geroep is om ander van Christus te vertel…. God sal die evangelie laat versprei…. om dit te laat groei en vrugte te dra. Ek voel dat vandag se verse direk spreek tot LGG…."en net soos dit in die hele wereld vrug voortbring en verder versprei, gebeur dit ook by julle van die dag af dat julle van God se genade gehoor het en dit leer ken het soos wat dit werklik is." Is dit nie wonderlik wanneer God se Woord so lewendig word en so direk spreek met ons net waar ons is nie?!!!! My gebed vandag is dat al die vroue wat betrokke is met hierdie Bybelstudie, God se genade sal verstaan en sal dors na Sy Woord.
P– Liewe Here, help my asseblief om 'n "Epafras" te wees…. Om ander mense van U te vertel, en dit dan in U liefdevolle hande te los. Help my asseblief om dit wat ek gelees het te verstaan en dit toe te pas in my lewe, sodat ek elke dag meer en meer soos U sal word. Help my om 'n lewe te lei wat die "vrugte" van geloof en liefde dra…. dat ek my hoop in die hemel sal anker; nie hier op die aarde nie. Help my om te onthou dat die BESTE nog voorlê!
Ek sal eerlik wees met jou en noem dat daar baie dae is wat ek op die voorkant en agterkant van my studiegids skryf…. maar jy hoef nie. Neem dit net een dag op 'n slag, en skryf soos jy reageer op wat God vir jou deur Sy Woord gewys het.
Die mees belangrikste dele van die S.O.A.P. metode is JOU interaksie met God se Woord en die TOEPASSING van Sy Woord in JOU lewe.
Ek hoop hierdie verduideliking help jou vandag soos jy leer om dieper te delf in God se Woord.
"Ek voel dat ons 'n groot oplewing in ons kerke sal hê as alle ware gelowiges waag om te leef wat die Bybel leer."